CELEX: 52004PC0026
Language: fi
Date: 2004-01-21
Title: Ehdotus neuvoston asetus laivanrakennusteollisuuden väliaikaisista suojajärjestelyistä annetun asetuksen (EY) N:o 1177/2002 muuttamisesta

Avis juridique important

|

52004PC0026

Ehdotus neuvoston asetus laivanrakennusteollisuuden väliaikaisista suojajärjestelyistä annetun asetuksen (EY) N:o 1177/2002 muuttamisesta  /* KOM/2004/0026 lopull. - CNS 2004/0008 */  

Ehdotus NEUVOSTON ASETUS laivanrakennusteollisuuden väliaikaisista suojajärjestelyistä annetun asetuksen (EY) N:o 1177/2002 muuttamisesta(komission esittämä)PERUSTELUTJohdanto1. Koska Korean tasavalta ei ollut pannut täytäntöön 22 päivänä kesäkuuta 2000 allekirjoitetun maailman laivanrakennusmarkkinoita koskevan yhteisymmärryspöytäkirjan (jäljempänä 'yhteisymmärryspöytäkirja') määräyksiä, neuvosto hyväksyi 27 päivänä kesäkuuta 2002 komission ehdottaman "kaksitahoisen strategian". Tämä strategia sisältää seuraavat kaksi toimenpidettä: i) Korean tasavaltaa vastaan käynnistetty menettely Maailman kauppajärjestössä (WTO) ja ii) väliaikaisen ja rajoitetun sopimuskohtaisen toimintatuen salliminen väliaikaisen suojajärjestelyn nojalla yhteisön telakoiden avustamiseksi niillä segmenteillä, jotka ovat kärsineet haittavaikutuksista Korean epäterveen kilpailun johdosta.2. Väliaikainen suojajärjestely otettiin käyttöön 27 päivänä kesäkuuta 2002 annetulla neuvoston asetuksella (EY) N:o 1177/2002 [1] (väliaikaisista suojajärjestelyistä annettu asetus). Toimenpiteen piti olla poikkeuksellinen, rajoitettu ja väliaikainen. Näin ollen järjestelyn soveltamisala ja -aika olivat tarkasti rajoitettuja.[1]  EYVL L 172, 2.7.2002, s. 1.3. Ensinnäkin tukea voidaan myöntää ainoastaan niillä markkinasegmenteillä, joiden osalta on osoitettu, että EU:n laivanrakennusteollisuus on kärsinyt haittavaikutuksista Korean epäterveiden kilpailukäytänteiden johdosta: konttialukset, kemikaali- ja tuotesäiliöalukset sekä nestekaasusäiliöalukset (LNG-säiliöalukset). Toiseksi suojatoimi päättyy 31 päivänä maaliskuuta 2004, koska asetuksen (EY) N:o 1177/2002 antamisajankohtana odotettiin, että WTO:n menettely olisi päättynyt kyseiseen päivämäärään mennessä.4. Tämä menettely kestää kuitenkin pitempään kuin alun perin arvioitiin eikä yhteisymmärryspöytäkirjaa ole vielä täysin pantu täytäntöön. Asiaa pohtineen työryhmän raportin odotetaan valmistuvan vasta elokuussa 2004 ja valituselimen lopullista päätöstä ei odoteta ennen vuoden 2005 alkua.5. On korostettava myös sitä, että kaksitahoisen strategian muodostavat kaksi toimenpidettä suunniteltiin alun alkaen toisiinsa kiinteästi liittyviksi erityisesti ajoituksen osalta. Väliaikaisista suojajärjestelyistä annetun asetuksen mukaan suojajärjestely voitiin ottaa käyttöön vasta sen jälkeen, kun komissio oli käynnistänyt WTO:n riitojenratkaisumenettelyn Koreaa vastaan 8 päivänä lokakuuta 2002 [2]. Samoin säädettiin, että järjestelyä sovellettaisiin ainoastaan siihen saakka, kunnes menettely saadaan päätökseen tai se keskeytetään sillä perusteella, että yhteisö katsoo, että yhteisymmärryspöytäkirja on pantu täysin täytäntöön (ja joka tapauksessa enintään 31 päivään maaliskuuta 2004 saakka). Toisin sanoen kaksitahoinen strategia rakentuu näiden kahden toimenpiteen samanaikaiselle käytölle.[2]  Komission päätös, tehty 8 päivänä lokakuuta 2002, Korean kauppa-alusten kaupassa harjoittamista kauppakäytännöistä neuvoston asetuksen (EY) N:o 286/94 säännösten nojalla (EYVL L 281, 19.10.2002, s. 15).Ehdotus6. Komissio katsoo, että kaksitahoista strategiaa on jatkettava. Kun otetaan huomioon WTO:n menettelyn viivästyminen ja se, että Korean tasavalta ei ole edelleenkään pannut täytäntöön yhteisymmärryspöytäkirjaa, ehdotetaan, että väliaikaisista suojajärjestelyistä annetun asetuksen soveltamista jatketaan enintään 31 päivään maaliskuuta 2005.7. Väliaikainen suojajärjestely on poikkeuksellinen ja tilapäinen toimenpide, joka kohdistuu aivan erityisiin kauppaa koskeviin väitteisiin. On huomattava, että kuten väliaikaisista suojajärjestelyistä annetussa asetuksessa on jo säädetty, tukijärjestely lakkautetaan aikaisemmin, jos riitojenratkaisumenettely päättyy tai jos yhteisö katsoo, että Korea on pannut yhteisymmärryspöytäkirjan kokonaisuudessaan täytäntöön.2004/0008 (CNS)Ehdotus NEUVOSTON ASETUS laivanrakennusteollisuuden väliaikaisista suojajärjestelyistä annetun asetuksen (EY) N:o 1177/2002 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 87 artiklan 3 kohdan e alakohdan, 89 artiklan ja 133 artiklan,ottaa huomioon komission ehdotuksen [3],[3]  EYVL C , , s. .ottaa huomioon Euroopan parlamentin lausunnon [4],[4]  EYVL C , , s. .sekä katsoo seuraavaa:(1) Euroopan komissio ja Korean tasavallan hallitus allekirjoittivat 22 päivänä kesäkuuta 2000 maailman laivanrakennusmarkkinoita koskevan yhteisymmärryspöytäkirjan tarkoituksenaan palauttaa terveet ja avoimet kilpailuedellytykset. Korea ei kuitenkaan ole täysin täyttänyt yhteisymmärryspöytäkirjan mukaisia sitoumuksiaan, varsinkaan sitoumusta tehokkaan hintavalvontamekanismin toteuttamisesta, eikä tyydyttävää tulosta ole näin ollen vielä saavutettu.(2) Poikkeuksellisena ja väliaikaisena toimenpiteenä yhteisön telakoiden avustamiseksi niillä segmenteillä, jotka ovat kärsineet haittavaikutuksista Korean epäterveistä kilpailukäytännöistä aiheutuneiden huomattavien vahinkojen ja vakavien haittojen muodossa, luotiin neuvoston asetuksella (EY) N:o 1177/2002 väliaikainen suojajärjestely suppeilla markkinasegmenteillä lyhyeksi ja rajoitetuksi ajaksi [5]. Väliaikainen suojajärjestely voidaan sallia vasta yhteisön aloitettua Korean tasavaltaa vastaan menettelyt riitojen ratkaisemiseksi ja sitä ei enää sallita, jos nämä riidanratkaisumenettelyt saadaan päätökseen tai keskeytetään.[5]  Neuvoston asetus (EY) N:o 1177/2002, annettu 27 päivänä kesäkuuta 2002, laivanrakennusteollisuuden väliaikaisista suojajärjestelyistä (EYVL L 172, 2.7.2002, s. 1).(3) Komissio käynnisti 8 päivänä lokakuuta 2002 Korean tasavaltaa vastaan sääntöjä ja menettelyjä riitojen ratkaisemiseksi koskevan Maailman kauppajärjestön sopimuksen mukaiset riidanratkaisumenettelyt pyytämällä konsultaatiota Korean kanssa [6].[6]  Komission päätös, tehty 8 päivänä lokakuuta 2002, Korean kauppa-alusten kaupassa harjoittamista kauppakäytännöistä neuvoston asetuksen (EY) N:o 286/94 säännösten nojalla (EYVL L 281, 19.10.2002, s. 15).(4) Korean ja Euroopan yhteisön välillä käydyssä Maailman kauppajärjestön sopimuksen mukaisessa konsultaatiossa ei saavutettu tyydyttävää lopputulosta. Yhteisö pyysi 11 päivänä kesäkuuta 2003 Maailman kauppajärjestön riitojenratkaisuelintä perustamaan ryhmän pohtimaan Korean epäterveitä käytäntöjä laivanrakennuksen alalla.(5) Asetuksen (EY) N:o 1177/2002 voimassaolo päättyy 31 päivänä maaliskuuta 2004. Korean tasavalta ei vieläkään ole täysin täyttänyt yhteisymmärryspöytäkirjan mukaisia sitoumuksiaan eikä ole odotettavissa, että Maailman kauppajärjestön riidanratkaisumenettelyt saataisiin päätökseen mainittuun päivämäärään mennessä. Väliaikaisia suojajärjestelyjä on näin ollen syytä jatkaa,ON ANTANUT TÄMÄN ASETUKSEN:1 artiklaMuutetaan asetus (EY) N:o 1177/2002 seuraavasti:Korvataan 5 artikla seuraavasti:Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä, ja sen voimassaolo päättyy 31 päivänä maaliskuuta 2005.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  päivänä kuuta .Neuvoston puolestaPuheenjohtaja